DA eis inligting oor Alexkor | Netwerk24
16de leerling sterf in Gauteng ná messtekery
Nog 'n leerling is in Gauteng doodgesteek, het die onderwysdepartement bevestig.
KYK: Emosionele Zoid stort hart uit oor Tazne
Talle bekendes het hul skok en afgryse uitgespreek oor die moord op Tazne van Wyk (8) van Elsiesrivier in Kaapstad, wie se lyk Woensdagaand in 'n stormwaterpyp buite Worcester gekry is twee weke nadat sy verdwyn het.
Rowers onderbreek verjaardag in Centurion
'n Gesin van Centurion is Donderdagaand op 'n kleinhoewe in Mnandi deur gewapende aanvallers oorval.
Reed weier om op Koepka-kritiek te reageer
Patrick Reed het Donderdag in die eerste ronde van die WGC-Mexiko-kampioenskap die deurlopende omstredenheid oor sy speelstyl lank genoeg eenkant toe geskuif om 'n telling van 69 houe, twee onder baansyfer, aan te teken.
Crusaders kraai koning in Kiwi-derby
Dit het Vrydag gelyk of verskeie spelers van die Crusaders met rustyd van hul Superrugbywedstryd teen die Highlanders hulle hande in botter gaan druk het.
Spur verwag skerp styging in wins
Die Spur Corporation se syfers vir die ses maande tot Desember gaan blink wees, maar die grootste rede daarvoor is rekenkundige aanpassings.
'Te min, te laat om Moody's te paai'
Selfs al kondig Tito Mboweni, minister van finansies, volgende week ingrypende stappe aan, sal dit nie 'n kredietafgradering kan afweer nie, reken 'n ekonoom.
Samsung verduidelik geheimsinnige boodskap
Samsung het 'n verduideliking verskaf vir 'n geheimsinnige boodskap wat hy tussen Woensdagaand en Donderdagoggend aan miljoene gebruikers wêreldwyd gestuur het.
Toekenning vir kortverhale na Chris Barnard genoem
Die Chris Barnard-kortverhaaltoekenning, genoem na dié Hertzog-bekroonde Sestiger-skrywer, is die nuwe naam van die Croyez-toekenning wat verlede jaar die eerste keer toegeken is.
DA eis inligting oor Alexkor
Deur Philda Essop 20 Januarie 2020 05:42
Die DA eis die volle bekendmaking van alle inligting rondom die probleme by Alexkor en dat die "verkwisting" by dié entiteit in sy spore gestuit word.
Ghaleb Cachalia Foto: Rapport
Dié staatsbeheerde diamantmaatskappy van Suid-Afrika sowel as die Suid-Afrikaanse Lugdiens (SAL) was twee staatsentiteite wie se geldsake verlede jaar só benard was dat hulle nie soos wetgewing vereis hul jaarverslae en finansiële state by die parlement kon indien nie.
Ghaleb Cachalia, DA-LP, het Sondag in 'n verklaring gesê Alexkor se opgehoopte verliese beloop tans R173,6 miljoen.
Redes vir dié stand van sake sluit volgens hom in dat die maatskappy se personeelkostes van R68, 6 miljoen sy bruto wins van R57 miljoen oorskry. Dit is ondanks die feit dat 150 werkers in Junie 2019 afgelê is.
Die omgewingsrehabilitasieskuld beloop R203,9 miljoen.
Die vergoeding vir uitvoerende en nie-uitvoerende direkteurs beloop R9,4 miljoen per jaar.
Hy sê ondanks die feit dat diamantverkope van 41 941 eenhede na 70 061 eenhede in die jaar tot 31 Maart 2019 toegeneem het, het diamantverkope slegs R209, 9 miljoen bedra (in 2018 was dié syfer R208,7 miljoen).
Cachalia het daarop gewys dat Alexkor nie tans genoeg geld het om die skeidingspakkette van die 150 werkers wat afgelê is, te dek nie.
'n Onafhanklike ouditeur het 'n afwysende ouditmening ten opsigte van die maatskappy uitgereik en was nie in staat om voldoende gepaste ouditbewyse te kry ten opsigte van Alexkor se finansiële status nie, aldus Cachalia.
"Hulle het ook opgemerk dat Alexkor vir Pravin Gordhan, minister van openbare ondernemings, vir goedkeuring genader het om in sakeredding te gaan en kennis geneem dat daar verskeie voorvalle was waar die maatskappy roekeloos handel gedryf het," lui die verklaring.
Die maatskappy ondersoek glo tans nuwe sakegeleenthede en het glo planne om die departement van openbare ondernemings en die nasionale tesourie te nader om Alexkor te herklassifiseer vanaf 'n maatskappy wat onderhewig is aan die Wet op Openbare Finansiële Bestuur (PFMA) na een wat lenings toelaat.
Gordhan het glo 'n versoek afgekeur vir die magtiging om "Alexcoal" in Mpumalanga op die been te bring en het 'n lewensvatbaarheidstudie op waardetoevoeging op diamante op ys geplaas.
"Dit is net nog 'n voorbeeld van 'n mislukte staatsentiteit wat 'n las op die fiskus plaas met sy eise vir uitbreiding sonder enige vooruitsig van opbrengs."
Alexkor se 2019-jaarverslag is steeds nie op sy webwerf beskikbaar nie.
"Die DA eis volle bekendmaking van alle relevante inligting en dat 'n einde gebring word aan dié verkwisting. As daar ooit 'n rede was waarom myne nooit genasionaliseer moet word nie, is dit Alexkor."